**Ministru kabineta noteikumu projekta „Grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projektu „Grozījumi Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība”” (turpmāk – noteikumu projekts) izstrādāts pamatojoties uz:   1. Ārstniecības likuma 4.panta pirmo daļu; 2. Likumu „Par valsts budžetu 2016.gadam” 66.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kārtību, kādā iedzīvotāji saņem valsts apmaksātos veselības aprūpes pakalpojumus nosaka Ministru kabineta 2013.gada 17.decembra noteikumi Nr.1529 „Veselības aprūpes organizēšanas un finansēšanas kārtība” (turpmāk – noteikumi).  Veselības ministrija noteiktā kārtībā ir sagatavojusi Ministru kabineta noteikumu projektu ar mērķi pilnveidot noteikumos iekļautās normas atbilstoši ekonomiskai un finanšu situācijai, kā arī ņemot vērā iestāžu izteiktos priekšlikumus veselības aprūpes nozarē.  Šo noteikumu grozījumu mērķis ir ar 2016.gada 1.oktobri nodrošināt efektīvāku un savlaicīgāku pacientu, kuriem ir aizdomas par ļaundabīgu audzēju, izmeklēšanu un ārstēšanas uzsākšanu. Noteikumos iekļautie grozījumi nodrošinās ne tikai kvalitatīvāku veselības aprūpi, bet arī efektīvāku valsts budžeta līdzekļu izlietošanu.  2014.gada 14.oktobrī tika apstiprinātas Sabiedrības veselības pamatnostādnes 2014.- 2020. gadam, kas turpina sabiedrības veselības politikas īstenošanu. Minētajās pamatnostādnēs ir ietverta gan onkoloģisko slimību profilakse (veselīga uztura un fizisko aktivitāšu popularizēšana, atkarību izraisošo vielu un procesu samazināšana sabiedrībā), gan diagnostika un ārstēšana, paredzot izstrādāt, un ieviest veselības aprūpes tīklu vadlīnijas prioritārajās veselības aprūpes jomās, veselības aprūpes pieejamības un kvalitātes uzlabošanai, tai skaitā onkoloģijā.  Lai veicinātu agrīnu onkoloģisko slimību diagnostisku, kura nodrošinās savlaicīgu un efektīvu pacientu ārstēšanu, noteikumi papildināti ar 34.pielikumu, kurā iekļauts ļaundabīgo audzēju primārās diagnostikas algoritms noteiktām lokalizācijām. Šajā pielikumā noteiktais algoritms nosaka kārtību, saskaņā ar kuru ģimenes ārsti personu nosūta uz izmeklējumiem onkoloģisko saslimšanu aizdomu gadījumā biežākajās vēža lokalizācijās. Vienlaikus noteikumi papildināti ar normām (51.1, 104.1) kurās iekļauti nosacījumi ģimenes ārsta un speciālista turpmākai rīcībai, ja, pamatojoties uz medicīniskām indikācijām, rodas aizdomas par to, ka personai ir onkoloģiska saslimšana. Savukārt ārstniecības iestādes turpmākā rīcība, ja personai ar aizdomām uz onkoloģisku saslimšanu nepieciešama speciālista konsultācija vai izmeklējums, noteikta 131.2 un 131.3 punktā. Precizējumi 2.pielikuma 1.274. un 1.277.apakšpunktā nodrošina no valsts budžeta apmaksāto laboratoriskos un histoloģiskos izmeklējumu pieejamību pacientiem ar diagnozi Z03.1. (paredz tiesības ģimenes ārstiem personu nosūtīt uz valsts apmaksātiem audzēju marķieru izmeklējumiem).  Pārskatot ģimenes ārstu samaksu atbilstoši Finanšu ministrijas un Veselības ministrijas darba grupas secinājumiem, tika veikta ģimenes ārstu prakses izdevumu izvērtēšana un līdz ar to veikti grozījumi 9.pielikuma 5. punktā. Ņemot vērā, ka 9.pielikuā 5.punktā noteiktajā kapitācijas naudas apjomā tiek iekļaut arī ikmēneša fiksētais maksājums praksei, no noteikumiem svītrots 10.pielikuma 1.punkts.  Vienlaikus noteikumos tiek veikti redakcionāli labojumi noteikumu 16.pielikuma 952., 1012., 1017., 1018. un 1019.punktā, precizējot uroloģisko medicīnisko izmeklējumu manipulāciju pielietošanas nosacījumus. |
| 3. | Projekta izstrādē iesaistītās institūcijas | Nacionālais veselības dienests, ģimenes ārsti. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertie normu grozījumi attiecas uz visiem valsts budžeta apmaksāto veselības aprūpes pakalpojumu sniedzējiem un saņēmējiem. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** |  |  |  |  |  |
| 2.1. valsts pamatbudžets |  |  |  |  |  |
| apakšprogramma 33.01.00  „Ārstniecība” |  |  |  |  |  |
| apakšprogramma 33.04.00  „Centralizēta medikamentu un materiālu iegāde” |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| **3. Finansiālā ietekme:** |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā sākotnējās ietekmes novērtējuma ziņojums (anotācija) ar pielikumu ievietots Veselības ministrijas tīmekļa vietnē sabiedriskās apspriedes sanāksmei. |
| 2. | Sabiedrības līdzdalība projekta izstrādē | Nav. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests, ārstniecības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Anotācijas, IV un V sadaļa – Projekts šīs jomas neskar.

Veselības ministre Anda Čakša

Vīza: Valsts sekretāre Solvita Zvidriņa

11.08.2016 11:31

785

Leonora Eglīte

[Leonora.Eglite@vm.gov.lv](mailto:Leonora.Eglite@vm.gov.lv)

Alda Reinika 67043780

[Alda.Reinika@vmnvd.gov.lv](mailto:Alda.Reinika@vmnvd.gov.lv)